Na temelju Odluke o mjera pomoći poduzetnicima i obrtnicima zbog izvanredne situacije uzrokovane epidemijom bolesti COVID-19 - koronavirus KLASA: 311-01/20-01/3, URBROJ: 2137/17-01-20-1 od 15. travnja 2020. godine, Općinski načelnik Općine Molve objavljuje

JAVNI POZIV ZA PODNOŠENJE ZAHTJEVA
za pomoć poduzetnicima i obrtnicima koji imaju poslovni prostor u najmu/zakupu na području Općine Molve






I.

Pozivaju se poduzetnici i obrtnici koji imaju registrirano poduzeće ili obrt na području Općine Molve a nalaze se u najmu/zakupljenom poslovnom prostoru na području Općine Molve da dostave sljedeću dokumentaciju u svrhu odobravanja pomoći uzokovane epidemijom bolesti COVID-19-koronavirus :

1. Popunjen Zahtjev za pomoć 
2. Osobnu iskaznicu (obostrano), preslika

3. Žiro račun poduzeća/obrta, preslika
4. Dokaz o sklopljenom ugovor o zakupu/najmu poslovnog prostora
5. Dokaz o redovito plaćenoj najamnini/zakupnini za poslovni prostor, a koji dokaz dostavlja do 20. mjesecu za prethodni mjesec, preslika
6. Izvadak iz obrtnog, sudskog registra ili drugi odgovarajući dokaz (obrtnica),
7. Izjava o davanju suglasnosti za obradu osobnih podataka






II.

 Podnositelj Zahtjeva ostvaruje pravo na pomoć u iznosu od 100% iznosu pod sljedećim uvjetima:

· podnositelj zahtjeva  mora ima prijavljeno prebivalište na području Općine Molve,
· poslovni prostor u najmu/zakupu mora se nalaziti na području Općine Molve,
· podnositelj zahtjeva mora dostaviti dokaz da ima sklopljen ugovor o najmu/zakupu poslovnog prostora,
· podnositelj zahtjeva mora dostaviti dokaz da redovito plaća najam/zakup poslovnog prostora (račun ili drugi odgovarajući dokaz).





III.

Podnositelj Zahtjeva ostvaruje prava iz ovog Javnog poziva počevši od 1. travnja 2020. do prestanka trajanja epidemije bolesti COVID-19 uzrokovane koronavirusom.


IV.
Obrazac ZAHTJEVA može se podići ispred prostorija Općine Molve ili preuzeti s web stranica Općine Molve www.molve.hr. 

Zahtjevi se podnose s pripadajućom dokumentacijom u Jedinstveni upravni odjel Općine Molve, na adresu Trg kralja Tomislava 11, 48327 Molve uz naznaku“ JAVNI POZIV ZA PODNOŠENJE ZAHTJEVA za pomoć poduzetnicima i obrtnicima“ ili elektronskim putem na e-mail opcina-molve@kc.t-com.hr, do 30.rujna 2020. godine.
Zbog epidemije COVID-19 prijave se neće zaprimati osobno u Jedinstvenom upravnom odjelu Općine Molve, osim iznimno, za što je potrebna prethodna najava na telefon: 048/892-174 ili 048/892-024.

Nepopunjeni, odnosno nepotpuni zahtjevi se neće razmatrati.

